b'\n_START_ARTICLE_\nInertni plin\n_START_PARAGRAPH_\nInertni plin je nereaktiven plin, ki se uporablja za kemijske sinteze, kemijske analize, ali za za\xc5\xa1\xc4\x8dito reaktivnih materialov. Inertni plini so izbrani za posebne primere, za katere so funkcionalno inertni, saj je potrebno vzeti upo\xc5\xa1tevati stro\xc5\xa1ke uporabe in \xc4\x8di\xc5\xa1\xc4\x8denja plina. Neon in argon sta najpogostej\xc5\xa1a inertna plina za uporabo v kemiji in pri arhiviranju._NEWLINE_Za razliko od \xc5\xbelahtnih plinov, inertni plin ni nujno v elementarni sestavi, pogosto se pojavlja kot spojina. Kot pri \xc5\xbelahtnih plinih, je tudi pri vseh inertnih plinih, tendenca za ne-reaktivnost posledica popolne zasedenosti zunanje elektronske lupin. To je te\xc5\xbenja, ne pravilo, saj \xc5\xbelahtni plini in drugi "inertni" plini lahko reagirajo in tvorijo spojine.\n_START_SECTION_\nUporaba\n_START_PARAGRAPH_\nPri uporabi v pomorstvu, se izraz "inertni plin" uporablja za pline z nizko vsebnostjo kisika, ki se uporabljajo za polnjenje praznih prostorov v in okoli cistern za za\xc5\xa1\xc4\x8dito pred eksplozijami. Obstajata dve vrsti inertnega plina, ki sta bodisi na osnovi du\xc5\xa1ika ali dimnih plinov ogljikovega dioksida._NEWLINE_Pri podvodnem potapljanju je inertni plin sestavni del dihalne zmesi, ki ni metaboli\xc4\x8dno aktivna, ter slu\xc5\xbei za red\xc4\x8denje me\xc5\xa1anice plinov. Inertni plin lahko vpliva na potaplja\xc4\x8da, pri \xc4\x8demer so mi\xc5\xa1ljeni predvsem fizi\xc4\x8dni u\xc4\x8dinki, kot so po\xc5\xa1kodbe tkiva, ki jih povzro\xc4\x8dajo mehur\xc4\x8dki dekompresijske bolezni. Najpogosteje uporabljena inertna plina v dihalnem plinu za potapljanje sta du\xc5\xa1ik in helij._NEWLINE_Zaradi tak\xc5\xa1nih lastnosti se uporablja za ga\xc5\xa1enje (inertni plini gasijo ogenj pri njegovem nastanku s spodrivanjem kisika. Ker ta gasilna sredstva po ga\xc5\xa1enju ne pu\xc5\xa1\xc4\x8dajo usedlin, so predvsem primerna za za\xc5\xa1\xc4\x8dito visoke tehnologije in neprecenljive kulturne dedi\xc5\xa1\xc4\x8dine) in varjenje (plin je tisti, ki ne reagira s talino zvara).\n_START_SECTION_\nProizvodnja\n_START_PARAGRAPH_\nElementarne inertne pline dobimo z izparevanjem iz kondenziranega zraka pri karakteristi\xc4\x8dnem parnem tlaku._NEWLINE_Inertni plini na osnovi du\xc5\xa1ika se proizvajajo na krovu kemi\xc4\x8dnih tankerjev in na transporterjih (manj\xc5\xa1e ladje) s kompresorji in membrano specifi\xc4\x8dno za du\xc5\xa1ik._NEWLINE_Inertni plin se proizvaja na krovu tankerjev prevoznikov surove nafte (nad 20000 ton), z uporabo sistema dimnih plinov ali s se\xc5\xbeiganjem kerozina v namenskem generatorju inertnega plina. Sistem dimnih plinov uporablja kot svoj vir izpu\xc5\xa1ni kotel, zato je pomembno, da je razmerje goriva in zraka v kotlu gorilnikov ustrezno regulirano, tako je zagotovljena proizvodnja visoko kakovostnih inertnih plinov. Prevelika koli\xc4\x8dina zraka bi imela za posledico, da bi presegli prisotnost vrednost 5% kisika v inertnem plinu, preve\xc4\x8d kurilnega olja pa bi povzro\xc4\x8dilo prenos nevarnih ogljikovodikov. Dimni plini se o\xc4\x8distijo in ohladijo v \xc4\x8distilnem stolpu. Razli\xc4\x8dne varnostne naprave prepre\xc4\x8dijo nadtlak, vra\xc4\x8danje ogljikovodikovega plina v strojnico ali pa dobavo inertnih plinov s previsoko koncentracijo kisika._NEWLINE_Plinski tankerji in transporterji (manj\xc5\xa1e ladje) se ne morejo zana\xc5\xa1ati na sistem dimnih plinov (ker zahtevajo inertni plini vsebnost O\xe2\x82\x82 v vi\xc5\xa1ini 1% ali manj) in zato uporabljajo generator inertnih plinov. Generator inertnih plinov je sestavljen iz zgorevalne komore in \xc4\x8distilnega stolpa, ki ju oskrbuje hladilna enota, ki hladi plin. Su\xc5\xa1ilec, ki deluje paralelno s sistemom, odstrani vlago iz plina pred dobavo tega na krov._NEWLINE_Za pravilno delovanje je potrebno zagotoviti redno umerjanje in testiranje opreme.\n_START_SECTION_\nVloga\n_START_PARAGRAPH_\nZaradi nereaktivnosti se inertni plini pogosto uporabljajo za prepre\xc4\x8devanje neza\xc5\xbeelenih kemijskih reakcij. Na primer, molekularni du\xc5\xa1ik je molekularni inertni plin, ki se pogosto uporablja pri pakiranju hrane, saj zagotovi, da se med transportom hrana ne pokvari. Nobena bakterija ali gliva namre\xc4\x8d ne more uspevati (se razmno\xc5\xbeevati) brez reaktivnih plinov kisika ali ogljikovega dioksida, ki ju molekularni du\xc5\xa1ik izpodrine. Ve\xc4\x8dina obstoje\xc4\x8dih celic na zemlji namre\xc4\x8d za funkcioniranje potrebuje reakcije v katerih ti (reaktivni) plini sodelujejo. Najpomembneje je, da molekularni du\xc5\xa1ik kot inertni plin ne povzro\xc4\x8di reakcije, ki bi potekala v hrani, ne spreminjanja okusa in vonja, niti ne povzro\xc4\x8da kemijske reakcije v \xc4\x8dlove\xc5\xa1kem telesu. Tako se inertni plin uporablja kot konzervans pasivno, za prepre\xc4\x8devanje biolo\xc5\xa1kega razpada, medtem ko ga potro\xc5\xa1nik ne zazna, saj \xc4\x8duta za okus in vonj zahtevata kemi\xc4\x8dno reakcijo, da bi poslala signal v mo\xc5\xbegane. To je v nasprotju z aktivnimi konzervansi, ki reagirajo z biolo\xc5\xa1kim materialom bakterij, gliv in hrano samo. Aktivni konzervansi spreminjajo okus ali vonj hrane, ali pa celo delujejo neposredno na mehanizme zaznavanja okusa in vonja potro\xc5\xa1nikov._NEWLINE_Kemiki v\xc4\x8dasih izvajajo poskuse na spojinah ob\xc4\x8dutljivih na zrak, zato so bile razvite tehnike za izvajanje poskusov pod inertnim plinom._NEWLINE_\xc5\xbdlahtni plini se pogosto uporabljajo kot polnilni plin v sijalkah, ki delujejo na principu razelektritve plina, kot so "neonske lu\xc4\x8di". Uporabljajo za izdelavo svetlobnih napisov v razli\xc4\x8dnih barvah. Uporabljajo se tudi v tako imenovanih "excimer" laserji pri refrakcijskih operativnih posegih.\n_START_SECTION_\nVarjenje\n_START_PARAGRAPH_\nPri plinskem varjenju volframa (Gas Tungsten Arc Welding ali GTAW) se inertni plini uporabljajo za za\xc5\xa1\xc4\x8dito volframa pred kontaminacijo. Prav tako \xc5\xa1\xc4\x8diti teko\xc4\x8de kovine (ustvarjen iz loka) od reaktivnih plinov v zraku, ki lahko povzro\xc4\x8di poroznost vara. Inertni plini se uporabljajo tudi v plinskem oblo\xc4\x8dnem varjenju kovin (GMAW) za varjenje barvnih kovin. . Nekateri plini, ki se jih obi\xc4\x8dajno ne \xc5\xa1teje med inertne, se pa obna\xc5\xa1ajo kot inertni plini v vseh okoli\xc5\xa1\xc4\x8dinah, se lahko v nekaterih primerih pogosto pojavijo kot nadomestek za inertni plin. To je uporabno, ko je mogo\xc4\x8de najti ustrezen psevdo-inerten plin, ki je poceni in ga je obilo na razpolago. Na primer ogljikov dioksid se v\xc4\x8dasih uporablja v plinskih zmeseh za plinsko oblo\xc4\x8dno varjenje kovin, ker ni reaktiven na zvar ustvarjen pri oblo\xc4\x8dnem varjenju, je pa reaktiven na lok. Ve\xc4\x8d kot je dodanega ogljikovega dioksida inertnemu plinu, kot je argon, ve\xc4\x8dja bo penetracija pri varjenju. Koli\xc4\x8dina ogljikovega dioksida je odvisna od vrste prenosa pri plinskem oblo\xc4\x8dnem varjenju kovin. Najpogostej\xc5\xa1i je ti "Spray Arc Transfer", in najpogosteje se zanj uporablja plinska me\xc5\xa1anica 85% argona in 15% ogljikovega dioksida. (ki ima razli\xc4\x8dna imena odvisno od dobavitelja plina).\n_START_SECTION_\nInertni plin za za\xc5\xa1\xc4\x8dito\n_START_PARAGRAPH_\nNa tankerjih za prevoz nafte in naftnih derivatov se inertni plini uporabljajo za prepre\xc4\x8devanje nevarnosti eksplozije hlapov v rezervoarjih za tovor ali bunkerjih, tako da prepre\xc4\x8dujejo hlapom, da ne pridejo v eksplozivno obmo\xc4\x8dje. Inertni plin ohranja prisotnost kisika v atmosferi rezervoarja za tovor pod 8% (za prevoznike surove nafte, manj pa za plinske tankerje), kar prepre\xc4\x8duje, da bi pri\xc5\xa1lo do v\xc5\xbeiga zmesi plinastih ogljikovodikov in zraka v rezervoarju. Inertni plin je pomemben pri praznjenju ter med potovanjem ker obstaja ve\xc4\x8dja mo\xc5\xbenost spro\xc5\xa1\xc4\x8danja balastnih ogljikovodikovih hlapov v atmosferi rezervoarja za tovor. Inertni plin se lahko uporablja tudi pri prezra\xc4\x8devanju hlapne atmosfere v rezervoarju, v pripravi na plinsko sprostitev - zamenjavo atmosfere z obi\xc4\x8dajnim zrakom - ali obratno._NEWLINE_Cargo rezervoarji na plinskih transporterjih niso inertni, je pa inerten prostor okoli njih. Ta ureditev omogo\xc4\x8da, da se rezervoarji ohranjajo hladni, medtem ko je plovilo v balastu pri \xc4\x8demer pa ohranja protieksplozijsko za\xc5\xa1\xc4\x8dito z inertnim plinom.'